АҞӘА, хәажәкыра 27- Sputnik. Урыстәыла адәныҟатәи аусқәа рминистрра аофициалтә хаҭарнак Мариа Захарова аҳәамҭа ҟалҵеит Вашингтон Венесуела ажәлар ҭынчымҩа рнаҭарц ҳәа аанацҳауеит РИА Новости.
"Џьон Болтон иасҳәар сҭахуп Мраҭашәаратәи тәылак Венесуела иацрыӡаар, венесуелаа Вашингтон ацхыраарадагьы рхы дара ирбартә иҟоуп ҳәа", - лыҩуеит Захарова Facebook аҿтәи лдаҟьаҿы.
Уаанӡа Болтон Урыстәылахь ихы рханы иҳәахьан "Венесуелаҟа арратә ҳаирпланқәа рынашьҭра ацынхәрас, агуманитартә цхыраара ҟаҵатәуп", - ҳәа.
Ажьырныҳәа 21 рзы Венесуела иахьатәи ахада Николас Мадуро иҿагыланы Каракас ақәгыларақәа ирылагеит. Апарламент аспикер Хуан Гуаидо ажьырныҳәа 23 рзы атәыла ахадас ихы рылеиҳәеит.
Усҟан Гуаидо истатус адгылара арҭеит: ЕАА, Канада, Аргентина, Бразилиа, Чили, Колумбиа, Коста-Рика, Гватемала, Гондурас, Панама, Парагваи, Перу, Қырҭтәыла.
Урыстәыла Мадуро адгылара инаҭоит аконституциатә шьаҭа зманы иҟоу атәыла ахадак иҳасаб ала.
Европатәи атәылақәа зеижә: Испаниа, Португалиа, Германиа, Великобританиа, Даниа, Нидерланды, Франциа, Венгриа, Австриа, Финлиандиа, Бельгиа, Лиуксембург, Чехиа, Латвиа, Литва, Естониа, Польша, Швециа, Хорватиа, Македониа, Румыниа - жәабран 4 рзы рнапы еицаҵарҩит адекларациа, уа иазгәарҭеит Хуан Гуаидо аамҭалатәи Венесуела ахада ҳәа дшазхарҵо азы.